
Nolikums
Priekuļu apvienības  iniciatīvas “Mūsu spēks – cilvēkos”

Izdots saskaņā ar Pašvaldību likuma
 5. panta  pirmo daļu


1. Iniciatīvas organizētājs
1.1. Iniciatīvu “Mūsu spēks – cilvēkos” organizē Cēsu novada Priekuļu apvienības pārvalde.

2. Iniciatīvas mērķis
2.1. Stiprināt Priekuļu apvienības teritorijā strādājošo un dzīvojošo personu piederību kopienai, veicināt savstarpēju sadarbību un lojalitāti. 
2.2. Apzināt un izvērtēt cilvēku ieguldījumu nolikumā izvirzītajās nominācijās:
2.2.1. Kultūrvides attīstība;
2.2.2. Brīvprātīgais darbs sabiedrības labā;
2.2.3. Kopienas attīstība un stiprināšana;
2.2.4. Sabiedrība un atbalsts;
2.2.5. Pagasta atpazīstamības veicināšana;
2.2.6. Uzņēmējdarbības ieguldījums kopienā.
2.3. Godināt labākos sava aroda, amata, radošā vai sabiedriskā darba veicējus, apvienības pagastu attīstības un pozitīvā tēla veidotājus.

3. Iniciatīvas dalībnieki
3.1. Iniciatīvā var piedalīties ikviena fiziska vai juridiska persona, kā arī iedzīvotāju grupa, kas veikusi kopienai nozīmīgu Iniciatīvu Priekuļu apvienības teritorijā.

4. Iniciatīvas norises kārtība
4.1. Pretendentus nominācijai var pieteikt Cēsu novada Valsts un pašvaldības vienotajos klientu apkalpošanas centros vai elektroniski uz e-pastu priekuli@cesunovads.lv līdz kārtējā gada 31.oktobrim norādot:
4.1.1. pretendenta vārdu uzvārdu vai juridiskās personas nosaukumu;
4.1.2.  īsu aprakstu par pretendenta veikumu.
4.2. Pieteikumu var iesniegt jebkura fiziska vai juridiska persona vai iedzīvotāju grupa rakstiskā formā. Ieteicams izmantot pielikumā pievienoto pieteikuma veidlapu.
4.3.  Iesniegtos pieteikumus izvērtē komisija, kas apstiprināta ar Pārvaldes vadītāja rīkojumu. Komisijā ir viens pārstāvis no Pārvaldes un viens pārstāvis no katra pagasta (Priekuļu, Liepas, Mārsnēnu, Veselavas) iedzīvotājiem. 
4.4. Komisija vērtē pieteikumus un 10 kalendāro dienu laikā pieņem lēmumu par pretendenta atbilstību nolikumam un nominācijas piešķiršanu.
4.5. Nominācijas piešķir par Iniciatīvām un darbiem, kas veikti iepriekšējā gadā vai ilgākā laika periodā, ja par tiem nav saņemta nominācija iepriekš. Vienu un to pašu personu apbalvo ne biežāk kā reizi divos gados.
4.6. Komisija nevērtē pretendentus, kuriem ir nenokārtotas saistības pret pašvaldības budžetu.

5. Vērtēšanas kritēriji
5.1. Komisija vērtē pieteikumus pēc šādiem kritērijiem, katram piešķirot punktus no 0 līdz 5. Punktus saskaita, un augstāko punktu skaitu ieguvušais pretendents kļūst par nominācijas laureātu. 
5.2. Ja vairākiem pretendentiem ir vienāds punktu skaits, komisija pieņem lēmumu, izvērtējot šādus papildu argumentus:
5.2.1. Veikuma ilgtermiņa ietekme – vai pretendenta veikums rada paliekošu vērtību kopienai;
5.2.2. Iesaistīto cilvēku skaits – cik plaši pretendenta veikums ir ietekmējis kopienu;
5.2.3. Iniciatīvas oriģinalitāte – vai veikums ir bijis radošs, inovatīvs vai unikāls;
5.2.4. Sabiedrības atbalsts – vai par pretendentu ir saņemtas pozitīvas atsauksmes vai rekomendācijas;
5.2.5. Papildu dokumentēti pierādījumi – piemēram, mediju publikācijas, fotogrāfijas, vēstules u.c.
5.2.6. Pretendenta līdzšinējā aktivitāte – vai pretendents ir bijis aktīvs arī iepriekšējos gados;
5.2.7. Atbilstība nominācijas būtībai – cik precīzi pretendenta veikums atbilst konkrētās nominācijas mērķim.
5.3.  Vērtēšanas kritēriji nominācijās “Kultūrvides attīstība”, “Brīvprātīgais darbs sabiedrības labā”, “Kopienas attīstība un stiprināšana”, “Sabiedrība un atbalsts”, “Pagasta atpazīstamības veicināšana”:
	Kritērijs
	Apraksts
	Punktu skaits (0–5)

	Sociālā atbildība un sabiedriskais ieguvums
	Vai pretendenta veikums sniedzis būtisku labumu kopienai, uzlabojis dzīves kvalitāti, veicinājis sadarbību vai atbalstu citiem?
	0–5

	Ilgtspēja un ietekme
	Vai veikums ir ilgtermiņā nozīmīgs, rada paliekošu vērtību, iedvesmo citus, vai tam ir plaša ietekme uz kopienu?
	0–5

	Iedvesmojošs piemērs
	Vai pretendents ar savu darbu ir paraugs citiem, rosina līdzdalību, motivē citus iesaistīties?
	0–5

	Darbība ārpus darba pienākumiem
	Vai veikums veikts brīvprātīgi, ārpus tiešajiem darba pienākumiem, ar personīgu iniciatīvu?
	0–5



5.4. Vērtēšanas kritēriji nominācijā “Uzņēmējdarbības ieguldījums kopienā”
	Kritērijs
	Apraksts
	Punktu skaits (0–5)

	Jaunu darba vietu radīšana
	Vai uzņēmējs ir radījis jaunas darba vietas vietējā teritorijā?
	0–5

	Atbalsts vietējām iniciatīvām
	Vai uzņēmējs atbalsta kopienas pasākumus, projektus, izglītību, kultūru?
	0–5

	Pagasta atpazīstamības veicināšana
	Vai uzņēmējdarbība veicina pagasta atpazīstamību ārpus novada?
	0–5



6. Uzvarētāju godināšana un apbalvojums
6.1. Laureāti tiek godināti kārtējā gada Priekuļu apvienības pārvaldes Latvijas valsts proklamēšanas gadadienas pasākumā.
6.2. Laureātiem tiek pasniegts Atzinības raksts un veikts ieraksts “Mūsu spēks – cilvēkos” Goda grāmatā. Ja iespējams, tiek pasniegta arī simboliska piemiņas balva. 
6.3.  Informācija par laureātiem tiek publicēta Cēsu novada laikrakstā “Cēsu novada Vēstis”, pašvaldības tīmekļvietnē un sociālajos tīklos.
6.4. Atzinības raksta un Goda grāmatas ieraksta sagatavošanu, kā arī uzaicinājumu nosūtīšanu laureātiem veic attiecīgā pagasta kultūras nama vai tautas nama vadītājs.

7. Personas datu apstrāde
7.1. Iesniedzot pieteikumu, pretendents piekrīt personas datu apstrādei nolikuma mērķu īstenošanai, saskaņā ar spēkā esošajiem normatīvajiem aktiem.
7.2. Pielikums: pieteikuma veidlapa.

Pielikums
Pieteikuma veidlapa iniciatīvai “Mūsu spēks – cilvēkos”
Pieteikumu var iesniegt elektroniski uz e-pastu priekuli@cesunovads.lv vai klātienē Cēsu novada Valsts un pašvaldības vienotajos klientu apkalpošanas centros līdz kārtējā gada 31. oktobrim.
Lūdzu, aizpildiet visus zemāk norādītos laukus skaidri un salasāmi.
1. Pretendenta vārds, uzvārds vai juridiskās personas nosaukums:
	

	Norādiet fiziskas personas vārdu, uzvārdu vai juridiskās personas pilnu nosaukumu.



2. Kontaktinformācija saziņai ar Pretendentu:
	

	Norādiet aktuālu kontaktinformāciju saziņai (tālrunis un/vai e-pasts).



3. Īss apraksts par Pretendenta veikumu kopienas labā:
	






	Aprakstiet konkrēto veikumu, kas ir nozīmīgs Priekuļu apvienības kopienai. Ieteicams aizpildot ņemt vērā norādītos vērtēšanas kritērijus un sniegt informāciju, kas nepieciešamas Komisijai vērtējot pretendentus. Var pievienot papildus materiālus, ja nepieciešams.



4. Pieteicējs:
	

	Norādiet pieteikuma iesniedzēja vārdu un uzvārdu.



5. Datums*:
	

	Ierakstiet pieteikuma aizpildīšanas datumu.



6. Paraksts*:
	

	Pieteicējs parakstās, apliecinot sniegtās informācijas patiesumu.



* Ja pieteikums tiek parakstīts ar drošu elektronisko parakstu un laika zīmogu, laukus “Datums” un “Paraksts” var neaizpildīt.


